תוכניות טלוויזיה העוסקות באירוח ובלייף סטייל התפשטו על מרקענו ונדמה שהן מתרבות מיום ליום. עשרות תוכניות העוסקות בעיצוב הבית, שיפוץ הבית או אדריכלות הגינה הפרטית שלכם. תוכניות המשלבות בין אוכל, ריהוט, המלצות לקורסים שונים, לטיפולי פנים אצל קוסמטיקאית או לשיאצו במרפאה של רפואה אלטרנטיבית. תוכניות המשלבות בתוכן מיליוני טיפים קטנים על הדרך להיפטר מקפלים בארון הבגדים או מכתמים בבגדים באמצעות חומר מיוחד בכביסה, איך לייבש תבלינים או איך לאפות עוגיות בחמש דקות בלי למלא פח אשפה למטבח.
מי רואה את התוכניות האלו, מי הוא הרכב הצופים של תוכניות הלייף סטייל? בעיקר נשים או מבוגרים השוהים בשעות הבוקר בבית. אלו בדרך כלל עקרות בית הנהנות מתוכניות על קוסמטיקאית או על הגנה עצמית במתנ"ס השכונתי. אלו נושאים שמדברים אל האוכלוסייה הזו בעיקר של קשישים או נשים. התוכניות בנות שעה ונערכות בצורת מגזין, כאילו אפשר לדפדף בהם.
התוכניות מצליחות לשלב מגוון כל כך גדול של נושאים כך שכל אחד יכול למצוא לעצמו את הנישה עמה הוא מזדהה. התוכניות מורכבות כך שלכל נושא מוקצבות כחמש דקות בממוצע והם מתוזמנים בצורת אייטם. כל חמש דקות מתחלף האייטם ועוברים לדבר הבא שיהיה בדרך כלל נושא אחר לחלוטין. אם פצחו בדרכים שונות לטפל בעור הפנים אצל קוסמטיקאית המעבר אל קורס הגנה עצמית לקשישים יהיה מהיר וחד. אין כל קשר בין האייטמים אלא אם כן יש תוכנית נושא.
תוכנית נושא מתקבעת על נושא מסויים כמו למשל קורסים. תוכנית המוקדשת כולה לקורסים שאפשר לקחת במסגרת שעות הפנאי שלכם. קורס בישול או אולי קורס קונדיטוריה, קורס שיאצו או קורס יוגה, קורס הגנה עצמית או קורס באיפור או בשיטה מיוחדת לבניית ציפורניים כל התוכנית תסתובב סביב הנושאים האלו בדיוק. יביאו מומחה לבישול או ישלבו גם מומחה לשיאצו, ישתדלו להראות כתבה על קבוצה שעושה יוגה במדבר וכתבה נוספת על קוסמטיקאית הבונה ציפורניים ללקוחה מול המצלמה כשהיא מדגימה את השיטות החדשות. פלוס כמה פרסומות, ויש לכם מגזין לייף סטייל לתפארת.
את התוכניות האלו מנחים בדרך כלל טאלנטים הנחשבים פחות בולטים בתעשייה, דוגמנית או שחקנית לשעבר או בהווה. תפקיד המנחה הוא בעיקר ליצור מעברים בין האייטמים השונים ולאחר מכן לשוחח עם המומחים בתחום. להצליח להעביר לצופה את הבסיס של כל פעולה או שיטה המוצגת ולהפשיט את הדברים מאד. לשאול את השאלות הנכונות, לגרום למי שמתארח להרגיש בנוח ולהוציא כמה שיותר פרטים וצבע על הנושא.
תוכניות הלייף סטייל אינן מקובלות רק בישראל, הן פופולאריות ונפוצות גם בארה"ב ובאירופה. למעשה רוב התחנות והערוצים המקומיים מחזיקים לפחות תוכנית לייף סטייל אחת או יותר. כולן משדרות פחות או יותר באותן זמנים ועוסקות בדיוק באותן נושאים.